Poštovani,

Ministar zdravlja Zlatibor Lončar je u petak u Skupštini izjavio da će rukovodstvo Specijalne Bolnice u Vrnjačkoj Banji biti smenjeno „do ponedeljka“ jer već 10 godina nisu stavljeni u funkciju donirani aparati.

Ministar je takođe izjavio da je obezbeđena nova donacija ukoliko se ispostavi da aprati nisu bezbedni za upotrebu nakon toliko vremena, a da će serviseri nakon što rukovodstvo bude smenjeno otići u Bolnicu i proveriti u kakvom su stanju aparati.

S obzirom na to da za sada u Bolnici ne postoje potvrde o smeni, a na sajtu Bolnice je navedeno isto rukovodstvo kao i do sada, u okviru rubrike „pitanje dana“ postavljamo Vam sledeća pitanja:

1. Da li je rukovodstvo Specijalne bolnice u Vrnjačkoj Banji, prema najavama ministra, smenjeno?

2. Da li su serviseri proverili u kakvom su stanju aparati?

3. Kada je i od koga obezbeđena donacija novih aparata o kojoj je govorio ministar (ako se ispostavi da oni koji su trenutno u bolnici nisu bezbedni)?

Hvala unapred,

Redakcija Insajdera